Id-Deċiżjoni tal-Kummissjoni
tal-11 ta’ Diċembru 2003
li tistabbilixxi l-arranġamenti għall-provi u t-testijiet kumparattivi tal-Komunità fuq il-materjal propagattiv u tat-tħawwil tal-Prunus persica (L.) Batsch, Malus Mill. u Rubus idaeus L. b’segwiment tad-Direttiva tal-Kunsill 92/34/KEE
(notifikata permezz ta’ dokument numru K(2003) 4628)
(2003/894/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/34/KE tat-28 ta’ April 1992 dwar il-marketing ta’ ta’ materjali tal-propagazzjoni ta’ pjanti tal-frott u tal-pjanti tal-frott li huma ntiżi għall-produzzjoni tal-frott [1], kif l-aħħar emendata bid-Direttiva 2002/111/KE [2], u partikolarment l-Artikolu 20(4), (5) u (6) tagħha,
Billi:
(1) Id-Direttiva 92/34/KE tipprovdi għall-arranġamenti meħtieġa li għandhom isiru mill-Kummissjoni għal provi u testijiet kumparattivi tal-Komunità għall-materjal propagattiv u tat-tħawwil.
(2) L-arranġamenti tekniċi għat-twettieq tal-provi u t-testijiet kienu saru fi ħdan il-Kumitat Permanenti għall-Materjal Propagattiv tal-Pjanti u tal-Pjanti tal-Ġenera u l-Ispeċje tal-Frott.
(3) Sejħa għall-proġetti (2003/C 159/08) [3] kienet ippublikata għat-twettieq ta’ dawn il-provi u t-testijiet imsemmija hawn fuq.
(4) Il-proposti kienu ġew assessjati skond il-kriterja għall-għażla u l-għoti kif stabbiliti fis-sejħa ta’ hawn fuq għall-proġetti. Il-proġetti, il-korpi responsabbli għat-twettieq tal-provi u t-testijiet u l-ispejjeż eliġibbli kif ukoll dwar il-kontribuzzjoni finanzjarja massima tal-Komunità li tkun korresspondenti għal 80 % tal-ispejjeż eliġibbli għandhom ikunu stabbiliti.
(5) Il-provi u t-testijiet kumparattivi tal-Komunità għandhom ikunu mwettqa fis-snin 2004 sal-2008 fuq il-materjal propagattiv miġbur fil-2003, u d-dettalji ta’ dawn il-provi u t-testijiet, l-ispejjeż eliġibbli, kif ukoll il-kontribuzzjoni finanzjarja massima tal-Komunità għandhom ukoll ikunu stabbiliti ta’ kull sena bi ftehim iffermat mil-uffiċjal awtorizzanti tal-Kummissjoni u tal-korp responsabbli għat-twettieq tal-provi.
(6) Għall-provi u t-testijiet kumparattivi tal-Komunità li jdumu aktar minn sena waħda, il-partijiet tal-provi u t-testijiet li jsegwu l-ewwel sena, għandhom ikunu awtorizzati mill-Kummissjoni mingħajr aktar referenza lejn il-Kumitat Permanenti dwar il-Materjal Propagattiv tal-Pjanti tal-Ġenera u l-Ispeċje tal-Frott, bil-kondizzjoni li l-appropprazzjonijiet meħtieġa jkunu disponibbli.
(7) Rapreżentazzjoni adekwata tal-kampjuni inklużi fil-provi u t-testijiet għandha tkun assigurata, mill-anqas għal ċerti pjanti magħżula.
(8) L-Istati Membri għandhom jipparteċipaw fil-provi u t-testijiet kumparattivi tal-Komunità, sal-limitu li l-materjal propagattiv tal-pjanti kkonċernati huwa normalment riprodott u ikkummerċjalizzat fit-territorji tagħhom, sabiex jassiguraw li konklużjonijiet xierqa jkunu jistgħu jittieħdu minnhom.
(9) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Materjal Propagattiv tal-Pjanti tal-Ġenera u l-Ispeċje tal-Frott,
ADOTTAT DIN ID-DEĊIŻJONI:
L- Artikolu 1
Il-provi u t-testijiet kumparattivi tal-Komunità għandhom jitwettqu fis-snin 2004 sa 2008 fuq il-materjal propagattiv tal-pjanti elenkati fl-Anness.
L-ispejjeż eliġibli kif ukoll il-kontribuzzjoni finanzjarja massima tal-Komunità għall-provi u t-testijiet għall-2004 għandhom ikunu kif stabbiliti fl-Anness.
Id-dettalji tal-provi u t-testijiet huma stabbiliti fl-Anness.
L- Artikolu 2
Sa kemm il-materjal propagattiv u t-tħawwil tal-pjanti elenkati fl-Anness ikun normalment riprodott jew ikkumerċjalizzat fit-territorji tagħhom, l-Istati Membri għandhom jiġbru kampjuni ta’ dan il-materjal u jagħmluhom disponibbli lejn il-Kummissjoni. L-Istati Membri għandhom jikkooperaw għall-aspetti tekniċi bħal ma huma l-kampjunar u l-ispezzjonijiet relatati mat-twettieq tagħhom.
L- Artikolu 3
Suġġett għad-disponabilità fil-budget, il-Kummissjoni tista teddeċiedi li kompli bil-provi u t-testijiet kif stabbiliti fl-Anness matul is-snin mill-2005 sal-2008.
Il-kontribuzzjoni finanzjarja massima tal-Komunità li tikkorrespondi għall-80 % tal-ispejjes eliġibbli tal-provi jew it-testijiet li jitkomplew fuq dan il-bażi m’għandhomx jeċċedu l-ammont speċifikat fl-Anness.
L- Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fil-11 ta’ Diċembru 2003.